Riyāḍ Farīd Ḥiǧāb

Riyāḍ Farīd Ḥiǧāb (arabisk: ; født 1966 i Dayr az-Zawr, Syria) er en syrisk politiker. Ḥiǧāb ble med i Baathpartiet i 1998 og tjente som borgermester for hjembyen Dayr az-Zawr i perioden 2004–2008. Deretter var han guvernør i al-Qunaytirah en periode før han ble utnevnt til landets jordbruksminister i 2011. Ḥiǧāb har en doktorgrad i landbruksvitenskap.Profile: Riad Farid Hijab

6. juni 2012 ble Ḥiǧāb landets statsminister etter at president Bashar al-Assad ba ham danne regjering, men to måneder senere hoppet Ḥiǧāb av til Jordan med hjelp fra Den frie syriske armé og sluttet seg dermed til opposisjonen i opprøret i Syria. Ḥiǧāb anklaget det sittende regimet for delaktighet i folkemord.Laila Ø. Bakken (6. august 2012). – Regimet er i ferd med å begå folkemord. nrk.no

 Referanser 

Kategori:Syriske statsministre
Kategori:Syriske borgermestere
Kategori:Personer fra Deir-ez-Zor
Kategori:Fødsler i 1966